open-index/open-wikipedia-markdown huggingface dataset:
Aki (provincia)

thumb|right|Mapa japonských provincií so zvýraznenou provinciou Aki
**Provincia Aki ** (), nazývaná **Geišú** (芸州) bola stará japonská provincia v regióne Čúgoku na západe Honšú, na ktorej území sa dnes rozkladá západná časť prefektúry Hirošima.

Keď Cisár Šómu nariadil dva oficiálne kláštory v každej provincii (jeden pre budhistických kňazov a jeden pre mníšky), boli v provincii Aki založené dva kláštory. Oba provinčné kláštory existujú aj v súčasnosti - Saidžó, Higašihirošima. 

Na konci obdobia Heian v (12. storočí), sa provincia Aki stala známa kvôli svätyni Icukušima. Taira no Kijomori zvýšil dôležitosť svätyne a financoval vytvorenie nového komplexu budov. Icukušima (Mijadžima) mala dobrý námorný prístav a strategický význam.

V období Sengoku to bola domovská provincia klanu Móri až do roku 1600. V roku 1555 Motonari Móri vyhral bitku pri Icukušime proti Harutakaovi Sue a vybudoval svoju moc v západnej časti Honšú.

Terumoto Móri, bol jeden z Rady piatich starších ustanovenej Hidejošim Tojotomim pre svojho syna Hidejoriho. V bitke pri Sekigahare sa pridal na stranu Micunariho Išida a v roku 1600 stratil Aki spolu s veľa ďalšími oblasťami.

Provincii krátko vládol Masanori Fukušima a v roku 1619 ho vystriedal Nagaakira Asano, ktorý sa stal daimjóm Hirošimy s príjmom 420 000 koku. Asanovci vládli celej provincii až do reforiem Meidži. 

Provincia Aki bola zrušená v roku 1871 a premenovaná na prefektúru Hirošima. Po pripojení ďalších území vznikla prefektúra Hirošima v dnešnom stave.

## Zdroje

Kategória:Staré provincie v Japonsku
Aki

**Aki** môže byť:
*názov viacerých lokalít v Japonsku
*provincia v Japonsku, pozri Aki (provincia)
*...
Sojuz TMA-6

**Sojuz TMA-6** () bol ruský pilotovaný kozmický let v rámci programu Sojuz. Sojuz TMA-6 vyštartoval 15. apríla 2005 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 11. Potom zostal u ISS ako záchranná loď až do októbra 2005, kedy sa s ním vrátili späť na Zem Sergej Krikaľov, John Phillips a Gregory Olsen, ktorý sa stal tretím vesmírnym turistom.

## Posádka
**Členovia posádky Expedície 11**
* Sergej Krikaľov *veliteľ* 
* John Phillips *letový inžinier*
**Účastník letu**
* Roberto Vittori 

## Popis misie
Štart misie sa uskutočnil 15. apríla 2005 z kozmodrómu Bajkonur v Kazachstane. K ISS sa Sojuz TMA-6 pripojil 17. apríla 2005. Na palube bol okrem členov Expedície 11 tiež taliansky kozmonaut Roberto Vittori.

Sergej Krikaľov a John Phillips vystriedali na palube ISS svojich kolegov Saližana Šaripova a Leroya Chiaoa, ktorí sa spolu s Robertom Vittorim vrátili na Zem 24. apríla 2005 na palube lodi Sojuz TMA-5, ktorá kotvila pri ISS ako záchranný modul.

Loď Sojuz TMA-6 sa na Zem vrátila 11. októbra 2005 s posádkou Sergej Krikaľov, John Phillips a Gregory Olsen.

## Galéria

Súbor:Jsc2005e15407.jpg|Nosná raketa pred zostavením v Budove 112 na kozmodróme Bajkonur, 12. apríl 2005
Súbor:Soyuz TMA-6 launch.jpg|Štart Sojuzu TMA-6 z Bajkonuru, 15. apríl 2005
Súbor:Soyuz TMA-6 iss010e24868.jpg|Kozmická loď Sojuz TMA-6 sa blíži k Medzinárodnej vesmírnej stanici, 16. apríl 2005
Súbor:ISS-10 Soyuz TMA-6 spacecraft docked to the Pirs Docking Compartment.jpg|Sojuz TMA-6 pripojený k spojovaciemu uzlu modulu Pirs na ISS, 18. apríl 2005
Súbor:Jsc2005e41361.jpg|Pátracie a záchranné tímy po príchode k návratovému modulu Sojuzu TMA-6 krátko po pristátí v kazašskej stepi, 11. október 2005
Súbor:Jsc2005e41364.jpg|Sergej Krikaľov v starostlivosti záchranných zložiek po vyzdvihnutí z kabíny


## Iné projekty

TMA-06
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2005
Priamy prístup do pamäte

**Priamy prístup do pamäte** (, skrátene *DMA*) je funkcia v počítači, ktorá umožňuje určitému hardvérovému subsystému počítača používať systémovú pamäť pre čítanie a zápis nezávisle od hlavného procesora (CPU). DMA je využívaná viacerými komponentami počítača (napr. radič pevného disku, grafická karta, sieťová karta , zvuková karta ...). Počítačový systém obsahujúci kanály DMA môže presúvať dáta z a do komponentu s výrazne nižším zaťažením procesora (CPU), ako počítače bez DMA.

Bez DMA musí počítač použiť tzv. PIO mód (Programmed Input / Output) a procesor je zaťažený po celý čas trvania prenosu dát. S DMA procesor len inicializuje prenos, počas samotného prenosu je uvoľnený pre iné činnosti a príjme IRQ od radiča DMA, keď je proces prenosu ukončený. 

DMA sa s výhodou používa v systémoch pracujúcich v reálnom čase, čiže pre aplikácie ktorých činnosť sa nesmie prerušiť (resp. prerušenie je pre ne kritické).

Kategória:Hardvér
Kategória:Počítačová pamäť
DMA

**DMA** môže byť:
* direct memory access - priamy prístup do pamäte
* dynamic memory allocation - dynamické prideľovanie pamäte
* digital media adapter (= digital media receiver)
* Direct Marketing Association
* Doctor of Musical Arts
* Document Management Alliance
* Digital Media Academy
Reálny čas

**Reálny čas** alebo **skutočný čas** môže byť:
*etalónový čas (fyzikálny čas) v danej lokalite, pozri reálny čas (fyzika)
*trochu nepresne: zimný čas ako opak letného času, pozri zimný čas

Spojenie **v reálnom čase** môže znamenať:
*vo výpočtovej technike odborne: 
**pôvodne o simuláciách: tak isto rýchlo ako prebieha simulovaný dej v skutočnom (fyzikálnom) čase
**dnes o systémoch, procesoch všeobecne: s reakciou v rámci vopred stanovenej časovej hranice, pozri reálny čas (počítače)
*hovorovo:
**tak isto rýchlo ako prebieha skutočný (fyzikálny) čas
**bez citeľného meškania, rýchlo, okamžite
**v "reálne" dohľadnej dobe; čo najskôr ako je to len možné, kým dokončenie činnosti má zmysel

## Pozri aj
*hodiny reálneho času
Gattendorf

**Gattendorf** môže byť:
* obec v Rakúsku, pozri Gattendorf (Burgenland)
* obec v Nemecku, pozri Gattendorf (Oberfranken)
Káder Montreal Canadiens v sezóne 2006/07

**V kádri klubu [[NHL]] [[Montreal Canadiens]]** sa v sezóne 2006-07 objavili nasledujúci hráči:

## Káder v závere sezóny
K 15. aprílu 2007. (pred play-off) http://www.nhl.com/scores/htmlreports/20062007/RO021219.HTM

Trénerom bol bývalý kanadský hokejista Guy Carbonneau a manažérom bol Bob Gainey. 

V sezóne 2006-07 odohrali v drese Canadiens zápasy aj : 
* obranca Craig Rivet, ktorý neskôr prestúpil do San José Sharks
* útočník Aaron Downey, odohral za Montreal 21 zápasov v ktorých strelil 1 gól
* útočník Duncan Milroy, odohral 5 zápasov, väčšinu sezóny nastupoval v drese Hamiltonu
* útočník Michail Grabovskij, za Montreal odohral 3 zápasy

## Referencie
  

Kategória:Montreal Canadiens
Rjúiči Sakamoto

**Rjúiči Sakamoto** (; * 17. január 1952, Tokio – † 28. marec 2023) bol japonský hudobný skladateľ, klavirista, producent a herec. Bol držiteľom cien Oscar, Grammy a Zlatý glóbus.

Svoju profesionálnu kariéru zahájil v roku 1977 ako člen elektronického zoskupenia Yellow Magic Orchestra. Neskôr spolupracoval s množstvom ďalších hudobníkov, medzi ktorých patria David Sylvian, Arto Lindsay a Hector Zazou. Zložil tiež hudbu k niekoľkým filmom, medzi ktoré patrí *[[Posledný cisár]]* (1987), *[[Femme Fatale]]* (2002) alebo *[[Hodvábna cesta (film)|Hodvábna cesta]]* (2007).

Sakamoto bol jedným z popredných podporovateľov kampane Sayōnara Genpatsu Senmannin Akushon, ktorá vyzývala na demonštrácie a zbieranie podpisov za postupné ukončenie japonského jadrového programu po jadrovej katastrofe vo Fukušime.

V roku 2014 mu bola diagnostikovaná rakovina krku. Neskôr sa jeho stav zlepšil, ale v roku 2021 mu bola diagnostikovaná rakovina konečníka.

## Referencie

## Iné projekty

	
## Externé odkazy
* 
*

Kategória:Osobnosti z Tokia
Kategória:Japonskí skladatelia filmovej hudby
Kategória:Japonskí klaviristi
Kategória:Japonskí filmoví herci
Kategória:Skladatelia vážnej hudby 20. storočia
Kategória:Držitelia Oscara za najlepšiu hudbu
Kategória:Držitelia ceny Grammy
Kategória:New age hudobníci
Kategória:Držitelia ceny Zlatý glóbus
Mino (provincia)

thumb|Mapa japonských provincií so zvýraznenou provinciou Mino

**Provincia Mino ** (), bola stará japonská provincia, ktorej územie dnes zodpovedá takmer celej južnej časti prefektúry Gifu. Mino hraničila s provinciami Ečizen, Hida, Ise, Mikawa, Ómi, Owari a Šinano.

Hoci staré hlavné provinčné mesto bolo neďaleko Tarui, hlavné hradné mesto bolo Gifu. 

V šiestom roku éry Wadó (713) bola rozšírená cesta, ktorá spájala Mino a Šinano (信濃国), aby pojala rastúci počet cestujúcich.

V období Sengoku, Mino*-no kuni* bola pôvodná provincia, ktorej vládol Nobunaga Oda a jeho dediči aj po prevzatí moci Hidejošim Tojotomim.

Bitka pri Sekigahare sa udiala na západnom okraji Mino neďaleko vrchov, ktoré rozdeľujú regióny Čúbu a Kinki.

## Referencie
### Poznámky

### Ďalšie zdroje
* Titsingh, Isaac, ed. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]; ou, Annales des empereurs du Japon*  Paris: Oriental Translation Fund of Great Britain and Ireland. --''Dve kopie tejto neobvyklej knihy sú prístupné online: (1) v knižnici University of Michigan, digitalizovaná 30. januára 2007; (2) v knižnici Stanford University, digitalizovaná 23. júna 2006.''  po francúzsky

## Zdroje

Kategória:Staré provincie v Japonsku
Cesnak cibuľový

**Cesnak cibuľový** (iné názvy: **cibuľa**, **cibuľa kuchynská**, zriedkavo: **cibuľa obyčajná**, zriedkavo: **cesnak cibuľa**; lat. *Allium cepa*) je dvojročná rastlina z rodu cesnak (*Allium*).

## Obsahové látky
Cibuľa obsahuje typické látky. Výrazným je typický cukor ramnóza, ktorý dominuje po skonzumovaní silným zápachom vo vetroch.

Ďalšou látkou ktorá je obsiahnutá v stene bunky je síru obsahujúca aminokyselina izoalliin, ktorý sa rozkladá už pri príprave. Ľudia musia pri rezaní cibule "plakať", pretože vo vnútri bunky sa nachádza enzým alliináza, ktorý aminokyselinu isoalliin štiepi medzi inými na dráždivý propanthial-S-Oxid, ktorý po vyparení a prsknutí dráždi sliznicu, v dôsledku čoho oči slzia.

## Cibuľa
[right|thumb|[Cibuľa (stonka)|Cibule cesnaku cibuľového sa používajú ako zelenina.]]
Jej cibule sa používajú na konzumáciu ako zelenina.

## Referencie

## Iné projekty

Kategória:Allium
Kategória:Cibuľová zelenina
Kategória:Medonosné rastliny
Strana zelených Slovenska

**Strana zelených Slovenska**, skratka **SZS**, medzi augustom a septembrom 2006 **Strana zelenej alternatívy**, skratka **SZA**, bola mimoparlamentná politická strana na Slovensku, ktorá vznikla v roku 2006 odštiepením od Strany zelených. Na celoštátnej úrovni začala byť volebne aktívna od roku 2016, zanikla v januári 2022.

## História
Strana zelených Slovenska bola zaregistrovaná na Ministerstve vnútra Slovenskej republiky 21. augusta 2006 pod pôvodným názvom *Strana zelenej alternatívy*. Súčasný názov používa od 26. septembra 2006. Strana pôsobí prevažne v okolí Senice, kde získala v komunálnych voľbách do mestského zastupiteľstva Senica dva mandáty (kandidovala v koalícii s SDKÚ).

## Volebné výsledky
Výsledky volieb do Národnej rady SR, ktorých sa Strana zelených Slovenska zúčastnila.

Výsledky volieb do Európskeho parlamentu, v ktorých sa zúčastnila Strana zelených Slovenska.

## Preferencie strany
Volebné preferencie strany v percentách pred parlamentnými voľbami 2016:

0,7% (november 2015, FOCUS); 0,7% (december 2015, FOCUS); 0,3% (január 2016, FOCUS) ; 0,7% (január 2016, MVK); 0,4% (február 2016, Focus).

## Prehľad zelených strán na Slovensku

## Referencie

## Externé odkazy
* SZS v registri strán MV SR 

Kategória:Zaniknuté politické strany na Slovensku
Metropolitný región Viedeň-Bratislava

**Metropolitný región Viedeň-Bratislava** je metropolitný región v strednej Európe na území Rakúska a Slovenska. Okrem dvoch centrálnych miest, Viedeň a Bratislava, na Slovensku zasahuje do územia Bratislavského a Trnavského kraja, na území Rakúska do spolkových krajín Burgenland a Dolné Rakúsko. Žije tu okolo 4,6 milióna obyvateľov.

## Pozri aj
* Centrope

## Externé odkazy
* Hospodársky priestor Viedeň-Bratislava 
* OECD Territorial Review
* Region Wien - Bratislava 

Kategória:Geografia Bratislavy
Kategória:Viedeň
Kategória:Metropolitné oblasti v Európe
U2 (berlínske metro)

right|thumb|Linka U2

Linka **U2** berlínskeho metra má 29 staníc a je dlhá . 
Je to hlavná linka metra v Berlína a v súčasnosti prebieha naprieč celým mestom zo západu (stanica Ruhleben) na východ (stanica Pankow). V oficiálnom farebnom značení liniek berlínskeho metra má tradične farbu červenú. 

## Priebeh trasy linky U2
Linka vychádza z pomedzia západoberlínskych štvrtí Spandau a Charlottenburg, prechádza centrom bývalého Západného Berlína blízko hlavného bulváru Kurfürstendamm, štvrťami Schöneberg a Kreuzberg, ihneď za novým berlínskym centrom Potsdamer Platz vstupuje do bývalého Východného Berlína, cez štvrť  Mitte, cez Alexanderplatz až do bývalej prominentnej východoberlínskej štvrte Pankow.

## Dátumy otvorenia
* 1902: Potsdamer Platz ↔ Gleisdreieck
* 1902: Gleisdreieck ↔ Zoologischer Garten
* 1902: Zoologischer Garten ↔ Ernst-Reuter-Platz
* 1906: Ernst-Reuter-Platz ↔ Deutsche Oper
* 1908: Deutsche Oper ↔ Theodor-Heuss-Platz
* 1908: Spittelmarkt ↔ Potsdamer Platz
* 1912: Stanica Gleisdreieck
* 1913: Theodor-Heuss-Platz ↔ Olympia-Stadion
* 1913: Alexanderplatz ↔ Spittelmarkt
* 1913: Schönhauser Allee ↔ Alexanderplatz
* 1929: Olympia-Stadion ↔ Ruhleben
* 1930: Vinetastraße ↔ Schönhauser Allee
* 1971: Stanica Bismarckstraße
* 1998: Stanica Mendelssohn-Bartholdy-Park
* 2000: Pankow ↔ Vinetastraße

## Iné projekty
 

## Externé odkazy
* Oficiálna stránka linky U2
* Stránka fanúšika berlínskeho metra

Kategória:Berlínske metro
Ján Cibuľa

**Ján Cibuľa** môže byť:

* slovenský hokejista (* 1974), pozri Ján Cibuľa (hokejista)
* bývalý predseda Medzinárodnej únie Rómov (1932 – 2013), pozri  Ján Cibuľa (rómsky funkcionár)
* slovenský športový funkcionár, pozri  Ján Cibuľa (športový funkcionár)

Cibuľa, Ján
Diplôme d’études en langue française

**Diplôme d'études en langue française** (*Diplom o štúdiu francúzskeho jazyka*), skratka **DELF**, je certifikácia o schopnosti používania francúzskeho jazyka pre ľudí s iným rodným jazykom ako francúzštinou. Udeľuje ho francúzske Centre international d'études pédagogiques (CIEP; "Medzinárodné centrum pedagogických štúdií") a francúzske Ministerstvo školstva. DELF je zložený zo štyroch nezávislých diplomov zodpovedajúcich prvým štyrom úrovniam Spoločného európskeho referenčného rámca. 

## Externé odkazy
* DELF Scolaire  

Kategória:Francúzština
Potsdamer Platz

right|thumb|Potsdamer Platz

**Potsdamer Platz** (*Postupimské námestie*) je námestie v strede Berlína. Leží na niekdajšej hranici Západného Berlína a Východného Berlína. Je tu stanica Berlínskeho metra a zastávka regionálnych vlakov. 

Je súčasťou nového centra Berlína. Nové centrum tvorí súbor blokov budov tiahnucich sa od námestia Potsdamer Platz až po Berlínsku filharmóniu a Kulturforum. V 90. rokoch 20. storočia sa Potsdamer Platz stalo najväčším staveniskom Európy. Renomovaní architekti napr. Renzo Piano, projektanti a stavebné firmy tu v priebehu krátkeho času postavili berlínske centrály niekoľkých svetových koncernov (Sony Center, Daimler-Chrysler, Deutsche Bahn AG, PriceWaterhausCoopers...), hotely (Ritz-Carlton, Grandhotel Bellevue, Grand-Hyatt...), divadelné sály, kasíno, kinosály, nákupné centrum, kaviarne a reštaurácie. 
Každoročne začiatkom februára je Potsdamer Platz dejiskom Medzinárodného filmového festivalu Berlinale.

## Potsdamer Platz v umeleckých dielach

Významný nemecký expresionista Ernst Ludwig Kirchner zobrazil v roku 1914 Potsdamer Platz v rovnomennom diele.

## Iné projekty

## Externé odkazy
* Potsdamer Platz v podaní E. L. Kirchnera
* Potsdamer Platz - zastávka metra

Kategória:Námestia v Berlíne
Alexanderplatz

right|thumb|Alexanderplatz

**Alexanderplatz** je jedno z najznámejších a najväčších námestí v hlavnom meste Nemecka Berlín. Leží v centrálno-východnej časti mesta a je významným dopravným uzlom, kde sa stretáva niekoľko hlavných tepien cestnej dopravy, tri linky metra, trasa mestskej rýchlodráhy S-Bahn, železnica a tri trasy električky.
 
Alexanderplatz v rokoch 1945 – 1990 tvoril centrum Východného Berlína.
Nachádza sa tu tehlový gotický evanjelický kostol Marienkirche, štvrtá najvyššia voľne stojaca stavba v Európe televízna veža Fernsehturm, obrovský nákupný dom Galeria Kaufhof, výšková budova hotela Park Inn, Berolinahaus, Hodiny sveta, Dom učiteľa s kongresovou sálou, fontána, Dom cestovania, Dom elektropriemyslu.

## Iné projekty
 

Kategória:Námestia v Berlíne
Reálny čas (počítače)

Proces bežiaci v **reálnom čase** je taký, ktorého prerušenie by znamenalo nesplnenie úlohy pre ktorú bol proces spustený *(príkladom je spracovanie [[Film|videofilmu]] v počítači. [[Vertical_Helical_Scan|Videorekordér]] prehráva film do vstupu počítača, počítač film [[Digitaliz%C3%A1cia_%28obraz%29|digitalizuje]]. Prerušenie digitalizácie v počítači nepreruší prehrávanie videorekordéra a vo výslednom zdigitalizovanom filme je chýbajúca časť zodpovedajúca dĺžke prerušenia).* Takémuto procesu hovoríme aj **kritický**.

Kategória:Informatika
Reálny čas (fyzika)

**Reálny čas** alebo **skutočný čas** je etalónový čas v danej lokalite. Reálny čas kontroluje autorita, všetky časomerné zariadenia - hodiny preberajú reálny čas od autority. Autorita zodpovedá za správnosť a presnosť hodnôt reálneho času. Tento čas sa obvykle odpočítava od nejakého stáleho fyzikálneho procesu - pozri atómové hodiny.

Kategória:Čas
Astronomický symbol

**Astronomické symboly** sú symboly, ktoré sú požívane pre zjednodušené vyobrazenie rôznych nebeských objektov, teoretických konštrukcií a skúmaných udalostí v a sú bežne používané profesionálnymi a amatérskymi astronómami. Mnohé z nich vo viacerých variáciách sú spoločné s tými, ktoré sú používané aj v astrológii.

## Pozri aj
* Astrologické symboly
* Zverokruh

## Iné projekty

Kategória:Astronómia
Teória X a teória Y

náhľad|Mnemotechnická pomůcka X x Y

**Teória X a teória Y**, ktorú sformuloval Douglas McGregor, zdôrazňuje vnímanie ľudskej povahy. Podľa Mc Gregora je spôsob, akým manažér pristupuje k svojim podriadeným a aké pracovné podmienky vytvára, založený na presvedčení manažéra o spôsobe správania sa jeho podriadených.

Názov teórie vyplýva zo snahy nehodnotiť skúmané protikladné typy správania sa, či povahy, preto bolo zvolené neutrálne pomenovanie typu správania sa "X" a "Y".

## Typ X
Správanie sa ľudí typu X v pracovnom procese vyplývajúce z ich povahy vnímajú manažéri nasledovne:
* ľudia majú prirodzený odpor k práci,
* pokiaľ je to možné, práci sa vyhýbajú, sú leniví
* sú nechápaví a egocentrickí,
* majú malú ctižiadostivosť a želá si mať vo všetkom istotu,
* dávajú prednosť tomu, aby boli stále usmerňovaní, chcú byť riadení,
* ľudia sa radi poddávajú autorite,
* vyhýbajú zodpovednosti,
* ľudia sa prirodzene bránia zmenám. 

Z presvedčenia manažérov o vlastnostiach a správaní sa podriadených vychádzajú manažérske praktiky: 
* manažéri sa správajú k ľuďom ako k strojom,
* dávajú podrobné pokyny, čo urobiť, a ako robiť prácu,
* dôsledne kontrolujú činnosti podriadených, všetko sledujú,
* chyby a nedostatky trestajú, hľadajú vinníkov,
* dávajú plat a pracovnú istotu na prvé miesto,
* nepýtajú sa na názory svojich podriadených, nediskutujú.

## Typ Y
Správanie sa ľudí typu Y v pracovnom procese je vnímané úplne protikladne:
* ľudia potrebujú robiť zmysluplnú prácu,
* vynakladajú fyzické a psychické úsilie na prácu tak samozrejme, ako je samozrejmý odpočinok,
* ľudia sú múdri a tvoriví,
* sú schopní riadiť a kontrolovať a sami,
* chcú robiť dobrú prácu a byť lojálni,
* zodpovednosť prijímajú, ale aj vyhľadávajú,
* radi preberajú na seba zodpovednosť pri rozhodovaní,
* podnecujú ich výzvy a zmeny,
* využívajú dôvtip, predstavivosť a tvorivosť, 
* ľudia vyhľadávajú príležitosť učiť sa,
* stupeň stotožnenia s cieľmi je úmerný veľkosti odmien spojených s ich dosiahnutím.

V tomto prípade sú manažérske praktiky úplne odlišné ako v prvom prípade: 
* manažéri dôverujú podriadeným a pokúšajú sa učiť z chýb,
* dovolia robiť ľuďom svoju robotu, nechávajú ich vybrať si, ako prácu spravia,
* snažia sa ľudí viesť k samostatnosti,
* sú zdvorilí a rešpektujú práva jednotlivca,
* vyhľadávajú nápady pre zmenu a zlepšenie od každého,
* vyhľadávajú nové spôsoby ako urobiť prácu zaujímavejšou.

## Zhodnotenie
Teória X je autoritatívna, pesimistická, statická a strnulá, predpokladá vonkajšiu kontrolu pracovníkov. Teória Y je naopak dynamická, optimistická a pružná, počíta s účasťou a so sebakontrolou pracovníkov. Kladie dôraz na zohľadňovanie individuálnych i podnikových potrieb. 

Odporúča sa nepoužívať výlučne štýl X. Tieto teórie sú len predpoklady. Dobrí manažéri vychádzajú z predpokladu teórie Y, že ostatní chcú odviesť dobrú prácu, uznávajú dôstojnosť a schopnosti človeka, no prihliadajú aj na nedostatky v chovaní ľudí a korigujú svoje chovanie podľa situácie.

## Zdroje
* Referaty.sk: ''Teórie motivácie''

Kategória:Psychológia
Kategória:Manažment
Kategória:Personalistika
Bryan Smolinski

**Bryan Smolinski** (* 27. december 1971) je  bývalý americký hokejový center. Profesionálnu kariéru ukončil v roku 2008.

S hokejovou kariérou začínal v univerzitnej súťaži NCAA, kde hrával za tím Michigan State University. Bol draftovaný v roku 1990 v druhom kole klubom Boston Bruins. Počas svojej kariéry nastupoval v NHL aj za kluby Pittsburgh Penguins, New York Islanders, Los Angeles Kings, Ottawa Senators, Chicago Blackhawks, Vancouver Canucks a Montreal Canadiens.

## Iné projekty

## Externé odkazy
* 

Kategória:Narodenia v 1971
Kategória:Hokejisti USA
Kategória:Hráči Boston Bruins
Kategória:Hráči New York Islanders
Kategória:Hráči Los Angeles Kings
Kategória:Hráči Ottawa Senators
Kategória:Hráči Vancouver Canucks
Kategória:Hráči Montreal Canadiens
Kategória:Hokejisti draftovaní klubom Boston Bruins
Kategória:Účastníci MS v hokeji 1998
Kategória:Účastníci MS v hokeji 1999
Kategória:Osobnosti USA poľského pôvodu
Kategória:Osobnosti z Toleda (Ohio)
Aogašima (ostrov)

**Aogašima** je menší (2,5 × ) ostrov vulkanického pôvodu, nachádzajúci sa v Pacifiku asi  južne od Tokia a  od najbližšieho ostrova Hačijódžima. Ostrov je trvalo osídlený, nachádza sa tu podľa počtu obyvateľov najmenšia obec v Japonsku, v apríli roku 2008 tu žilo len 198 ľudí.

## Geologický vývoj
Ostrov je tvorený prevažne bazaltovými horninami, posledné erupcie sa odohrali koncom 18. storočia. Ostrov vznikol výzdvihom staršieho stratovulkánu *Kurosaki* (súčasný severozápadný koniec ostrova), mladšia fáza predstavovala sformovanie novšieho vulkanického centra v juhovýchodnej časti – súčasný kráter/kaldera *Ikenosawa*. V geologickej minulosti ostrova boli zaznamenané viaceré, prevažne stredne silné erupcie, spojené väčšinou s kolapsom kráterových stien.

## Iné projekty
.

## Externé odkazy
* www.volcano.si.edu – ostrov Aogašima na Global Volcanism Program 

Kategória:Ostrovy Japonska
Kategória:Sopky Japonska
Kategória:Stratovulkány
U2

**U2** môže byť:
*hudobná skupina, pozri U2 (hudobná skupina)
*ponorka, pozri U2 (ponorka)
*názov linky metra v nemecky hovoriacich krajinách:
**linka berlínskeho metra, pozri U2 (berlínske metro)
**linka viedenského metra, pozri U2 (viedenské metro)

**U-2**
*sovietske viacúčelové lietadlo, pozri Polikarpov Po-2
*typ amerického špionážneho lietadla, pozri Lockheed U-2 
*aféra studenej vojny, pozri Aféra U-2
Balt

**Balt** môže byť:
*Baltské more
*kraj resp. štáty okolo Baltského mora, pozri región Baltského mora
*príslušník pobaltského etnika Balti
*zbierka Fraňa Kráľa, pozri Balt (Kráľ)

## Pozri aj
*Balt po vyrovnaní
Sojuz TMA-5

**Sojuz TMA-5** () bol ruský pilotovaný kozmický let v rámci programu Sojuz. Sojuz TMA-5 vyštartoval 14. októbra 2004 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 10. Potom zostal u ISS ako záchranná loď až do apríla 2005, kedy sa s ním vrátili späť na Zem Saližan Šaripov, Roberto Vittori a Leroy Chiao.

## Posádka
**Členovia posádky Expedície 10**
* Saližan Šaripov *veliteľ* 
* Leroy Chiao *letový inžinier*
**Účastník letu**
* Jurij Šargin 

## Popis misie
Štart misie sa uskutočnil 14. októbra 2004 z kozmodrómu Bajkonur v Kazachstane. K ISS sa Sojuz TMA-5 pripojil 16. októbra 2004. Na palube bol okrem členov Expedície 10 tiež ruský kozmonaut Jurij Šargin.

Saližan Šaripov a Leroy Chiao vystriedali na palube ISS svojich kolegov Genadija Padalku a Edwarda Finckeho, ktorí sa spolu s Jurijom Šarginom vrátili na Zem 24. októbra 2004 na palube lodi Sojuz TMA-4, ktorá kotvila pri ISS ako záchranný modul.

Loď Sojuz TMA-5 sa na Zem vrátila 24. apríla 2005 s posádkou:
* Saližan Šaripov
* Roberto Vittori
* Leroy Chiao

## Galéria

Súbor:Soyuz TMA-5 crew in Star City.jpg|Posádka Sojuzu v Hviezdnom mestečku
Súbor:Soyuz rocket assembly.jpg|Nosná raketa pred zostavením v Budove 112 na kozmodróme Bajkonur, 11. október 2004
Súbor:Soyuz TMA-5 rollout.jpg|Prevoz nosnej rakety na štartovaciu rampu, 12. október 2004
Súbor:Soyuz TMA-5 at the Gagarin's Start.jpg|Raketa Sojuz-FG po vztýčení na štartovacej rampe
Súbor:Soyuz TMA-5 crew ride in a bus to the launch pad.jpg|Posádka Sojuzu počas cesty autobusom na štartovaciu rampu v deň štartu
Súbor:Soyuz TMA-5 launch.jpg|Štart Sojuzu TMA-5 z Bajkonuru, 14. október 2004
Súbor:Soyuz TMA-5.jpg|Kozmická loď Sojuz TMA-5 pripojená k spojovaciemu uzlu modulu Pirs na Medzinárodnej vesmírnej stanici, 28. november 2004
Súbor:Soyuz TMA-5 departs from the ISS.jpg|Sojuz TMA-5 odlieta od ISS, 24. apríl 2005
Súbor:ISS exp10 soyuz reentry.jpg|Návrat Sojuzu do atmosféry pri pohľade z ISS
Súbor:Soyuz TMA-5 crew after landing.jpg|Posádka po vyzdvihnutí z kabíny návratového modulu Sojuzu TMA-5 po pristátí v kazašskej stepi, 25. apríl 2005


## Iné projekty

Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2004
Kategória:Kozmonautika v 2005
Berlínska rýchlodráha

right|thumb|Vlak berlínskeho S-Bahn
right|thumb|Sieť liniek (''stav 2004'')

**Berlínska rýchlodráha** (po nemecky *S-Bahn Berlin*) je rýchlodráha v Berlíne a okolí. Je to nastaršia (mestská) rýchlodráha v Nemecku. Dĺžka siete predstavuje 329,3 km a zahŕňa 166 staníc.

## Linky

*(stav jún 2007)*

## Iné projekty

Kategória:Doprava v Berlíne
Kategória:Rýchlodráhy v Nemecku
Zoznam rýchlodráh v Nemecku

Toto je zoznam rýchlodráh (S-Bahn) v Nemecku.
*Berlínska rýchlodráha
*Drážďanská rýchlodráha
*Hamburská rýchlodráha
*Hannoverská rýchlodráha
*Rýchlodráha Lipsko-Halle
*Magdeburská rýchlodráha
*Mníchovská rýchlodráha
*Norimberská rýchlodráha
*Rýchlodráha Rýn-Mohan
*Rýchlodráha Rýn-Neckar
*Rýchlodráha Rýn-Ruhr
*Rostocká rýchlodráha
*Stuttgartská rýchlodráha
Systémová jednotka

**Systémová jednotka** alebo nepresne **základná jednotka (počítača)** je vo výpočtovej technike diel (komponent) počítača obsahujúci jeho hlavnú časť (CPU, pamäť, pevný disk, vnútorné periférie...) schopnú samostatnej činnosti. Ku systémovej jednotke sa pripájajú periférne zariadenia počítača (klávesnica, myš, monitor, tlačiareň ...)

Kategória:Architektúra počítača
Periférne zariadenie

**Periférne zariadenie** alebo **periféria** je v počítačovej technike zariadenie pripojiteľné ku systémovej jednotke počítača, ktoré mechanicky nie je jej integrálnou súčasťou, ale je ho možné ku systémovej jednotke počítača pripojiť. Systémovú jednotku počítača spolu s jej periférnymi zariadeniami súhrnne nazývame počítač.

Periférnymi zariadeniami počítača sú:

* Vstupné zariadenia (klávesnica, myš, kamera, …)
* Výstupné zariadenia (monitor, tlačiareň, projektor, …)
* Vstupno-výstupné zariadenia (externá optická mechanika, externý pevný disk, multifunkčná tlačiareň, …)

Kategória:Hardvér
Konjunkcia (astronómia)

náhľad|Konjunkcia Mesiaca a Venuše
**Konjunkcia** je termín používaný v pozičnej astronómii a astrológii. Znamená to, že sa z pohľadu niektorého miesta dve nebeské telesá nachádzajú blízko pri sebe. V skutočnosti je ale jedno z nich od nás oveľa ďalej než to druhé.

Planéty slnečnej sústavy sa môžu dostať do konjunkcie jedna s druhou, so Slnkom alebo s Mesiacom.

Opakom konjunkcie je opozícia.

## Vzájomné konjunkcie planét
Planéty sa pohybujú okolo Slnka rôznymi rýchlosťami, čo v kombinácii s pohybom Zeme spôsobuje, že pre pozemských pozorovateľov menia svoju vzájomnú polohu na oblohe. Občas sa pre pozemského pozorovateľa dostanú zdanlivo k sebe veľmi blízko. Časové okamihy, keď je ich vzájomná uhlová vzdialenosť minimálna, označujeme ako konjunkcie. Iba zriedkavo sa stane, že počas konjunkcie sa dostanú na oblohe tak tesne, že pre bežného pozorovateľa bez ďalekohľadu sa budú javiť ako jeden objekt, prípadne dôjde k zákrytu jednej planéty druhou.

Konjunkcie Jupitera a Saturna nastávajú približne každých 20 rokov. Často sa však odohrávajú neďaleko Slnka a väčšinou planéty delí vzdialenosť viac ako 1 stupeň.

## Konjunkcie planét a Slnka
Vnútorné planéty, čiže Merkúr a Venuša, sa do konjunkcie so Slnkom dostanú dva razy za svoj synodický obeh. Raz, keď sú na opačnej strane Slnka ako Zem, to je takzvaná **horná konjunkcia**. Druhý raz, keď sú na rovnakej strane od Slnka ako Zem, vtedy hovoríme o **dolnej konjunkcii**. Pri dolnej konjunkcii zriedkavo dochádza k prechodu Merkúra alebo prechodu Venuše popred slnečný disk.

Vonkajšie planéty, čiže planéty vzdialenejšie od Slnka ako Zem, sa do konjunkcie so Slnkom dostávajú iba raz za svoj synodický obeh. Je to vtedy, keď sú na opačnej strane od Slnka ako Zem. Ide o ekvivalent hornej konjunkcie pri vnútorných planétach, ale keďže pri vonkajších planétach nie je potrebné rozlišovať ich konjunkcie, nazýva sa jednoducho **konjunkciou**.

Pokiaľ sa na planétach, ktoré sú práve v hornej konjunkcii alebo v konjunkcii so Slnkom, nachádzajú kozmické sondy, ktoré ich skúmajú, dochádza k dočasnému prerušeniu rádiového spojenia s nimi.

Kategória:Astrometria
Norimberské metro

80px|left
right|thumb|Mapa siete

**Norimberské metro** je systém podzemnej rýchlodráhy v nemeckom meste Norimberg. Je to najnovšie metro v Nemecku.

## Iné projekty

Kategória:Metrá
Kategória:Doprava v Norimbergu
Baraka: Odysea Zeme

***Baraka*** (1992) je 70mm, výhradne vizuálny film, režírovaný Ronom Frickem, kameramanom filmu *[[Koyaanisqatsi]]*, prvého z trilógie Qatsi filmov od Godfreya Reggia. 

Často porovnávaný s *[[Koyaanisqatsi]]*, Barakin subjekt má niektoré podobnosti — zahŕňa zábery rôznych krajín, chrámov, ruín, náboženských ceremónií a miest plných ruchu filmovaných použitím techniky time-lapse kvôli vystihnutiu pulzujúceho života davov na rušných miestach (napr. križovatky). Film tiež obsahuje viacero dlhých tracking shotov naprieč rôznymi prostrediami, napr. koncentračný tábor Auschwitz a Tuol Sleng (v Kambodži) + zábery na fotografie, pyramídu lebiek postavenú v miestnosti. Nachádza podobné medzi prírodou a technologickými fenoménmi tak, ako *[[Koyaanisqatsi]]*. *Baraka* hľadá univerzálne kultúrne súvislosti: napríklad po zábere na komplikované tetovanie člena jakuzy nasleduje záber na maľbu Aborigénca.

Film bol nakrúcaný v 24 krajinách: Argentína, Austrália, Brazília, Kambodža, Čína, Ekvádor, Egypt, Francúzsko, Hongkong, India, Indonézia, Irán, Izrael, Japonsko, Keňa, Kuvajt, Nepál, Poľsko, Saudská Arábia, Spojené štáty americké, Taliansko, Tanzánia, Thajsko a Turecko. Neobsahuje žiadne dialógy. Bol to prvý film po dvadsiatich rokoch nafilmovaný na 70 mm Todd-AO formát.

## Názov
Pojem „baraka“ pochádza zo sufizmu, znamená čosi ako dych života, prípadne požehnanie.

## Ocenenia
* nominácia: najlepší strih v kategórii dokumentov, 1994, American Cinema Editors, USA
* cena FIPRESCI, v kategórii nesúťažných filmov, 1992, Montréal World Film Festival 

## Referencie


## Pozri aj
* *[[Koyaanisqatsi]]*
* *[[Powaqqatsi]]*
* *[[Naqoyqatsi]]*

## Externé odkazy
* oficiálna stránka  
* 
* 
* recenzia soundtracku na allmusic.com 

## Zdroj
* 

Kategória:Filmy z 1992
Kategória:Dokumentárne filmy USA
Kategória:Filmy podľa názvu
Spacehab

[thumb|Umiestnenie modulu Spacehab v nákladovom priestore [družicový stupeň raketoplánu|orbitera]]
**Spacehab** (SPACEHAB, SpaceHab) je kozmické laboratórium, ktoré mohlo byť umiestnené v nákladovom priestore raketoplánu. Vyrobila ho letecká a kozmická spoločnosť **Spacehab, Inc** s hlavným sídlom v meste Webster v štáte Texas v blízkosti Johnsonovho kozmického strediska. Spoločnosť Spacehab poskytuje komerčné produkty pre výskum vesmíru a služby pre NASA, U.S. Department of Defense, medzinárodným vesmírnym agentúram, a svetovým komerčným zákazníkom. 

Základné vyhotovenie modulu Spacehab je valec s dĺžkou 3 metre a priemerom 4,2 metra. Hmotnosť prázdneho modulu Spacehabu je 4367 kg. Horná časť valca je zrezaná, preto na ňu možno umiestniť prístroje. Modul sa do nákladového priestoru družicového stupňa raketoplánu vkladá naležato, pričom raketoplán laboratóriu zaisťuje elektrickú energiu, klimatizáciu a komunikáciu. Spoločnosť Spacehab vyrobila celkove 4 exempláre. Oproti svojmu predchodcovi Spacelabu je menší. Jeden modul zaberá asi 30 % nákladového priestoru. Vo vnútorných priestoroch Spacehabu môžu byť nainštalované skrine s experimentmi potrebné pre určitý let. S obytnou palubou raketoplánu je spojený hermetizovaným tunelom.

Laboratórium Spacehab môže mať niekoľko variantov:
* **RMS** (**R**esearch **S**ingle **M**odule - jednotlivý výskumný modul) - jeden modul slúžiaci na vedecký výskum
* **RDM** (**D**ouble **R**esearch **M**odule - dvojitý výskumný modul) - laboratórium, ktoré vzniklo spojením dvoch modulov
* **LSM** (**L**ogistic **S**ingle **M**odule - logistický jednoduchý modul) - nákladná verzia Spacehabu určená na dopravu nákladu na kozmickú stanicu Mir alebo ISS.
* **LDM** (**L**ogistic **D**ouble **M**odule - logistický dvojitý modul) - nákladná verzia Spacehabu zložená z dvoch modulov

## Misie Spacehabu
Laboratórium Spacehab v rôznych variantoch absolvovalo celkovo 22 letov do vesmíru. V prípade misie STS-107 došlo ku zničeniu jedného Spacehabu spolu s celým raketoplánom pri jeho návrate. 

Iný počet štartujúcich a vracajúcich sa osôb znamená, že jeden človek ostal na orbite ako člen posádky vesmírnej stanice Mir alebo ISS.

## Pozri aj
* Spacelab
* družicový stupeň raketoplánu
* veda v kozme

## Externé odkazy

* Domovská stránka Spacehabu

Kategória:Program Space Shuttle
Kategória:Kozmické laboratóriá
Baraka

**Baraka** môže byť:
* dokumentárny film z roku 1992, pozri 
* v islame, dar ktorým obdaril Alah proroka Mohameda, pozri Baraka (islam)
* priezvisko:
** Amiri Baraka (* 1934), spisovateľ USA
Kvadrant

**Kvadrant** môže byť:
*v geometrii:
**jedna zo štyroch častí roviny, ktoré vzniknú, keď rovinu rozdelíme dvoma kolmicami, spravidla súradnicovými osami, pozri kvadrant (rovina)
**jedna zo štyroch častí priestoru, ktoré vzniknú, keď priestor rozdelíme dvoma navzájom kolmými rovinami, pozri kvadrant (priestor)
**štvrtina obvodu kružnice
**štvrťkruh (=štvrtina kruhu)
*v geografii:
**štvrtina zemského poludníka, synonymum: zemský kvadrant, pozri kvadrant (poludník)
**jedna zo štyroch častí mesta rozdeleného dvoma hlavnými kolmými ulicami, pozri kvadrant (urbanistika)
*v astronómii:
**prístroj na meranie zenitových vzdialeností vesmírnych objektov, používaný v stredoveku, pozri kvadrant (astronómia)
**súhvezdie, ktoré navrhol Joseph Jérôme Lefrançois de Lalande (1732 – 1807), pozri Kvadrant (súhvezdie)
*vo vojenstve: prístroj na meranie uhlov v zvislom smere od nuly do 90°, pozri kvadrant (vojenstvo)
*skrátene galaktický kvadrant (v Star Treku)

## Pozri aj
*quadrant
Krovky (jedlo)

thumb|Krovky
thumb|right|Mardoklejka

**Krovky** (po poľsky *krówki*, doslovný preklad: *kravičky*) sú tradičný poľský druh sladkostí s karamelovou príchuťou - mliečne cukríky s mäkkou, zvyčajne naťahovaciou náplňou. Krovky s naťahovacou náplňou sa v poľštine ľudovo niekedy volajú *mordoklejky* (morda znamená huba, kleić znamená lepiť), inak sa krovky volajú *kruche*, čiže doslova sypké, krehké.

## Externé odkazy
* Recept na prípravu kroviek  
* Recept na krovky 

## Zdroj

Kategória:Sladkosti
Karel Poláček

náhľad|Busta Karla Poláčka v Rychnove nad Kněžnou

**Karel Poláček** (* 22. marec 1892, Rychnov nad Kněžnou† 21. január 1945, Gliwice) bol český spisovateľ a novinár.

## Život
Narodil sa v Rychnově nad Kněžnou, jeho otec bol židovský obchodník. Od roku 1907 žil v Prahe, kde absolvoval gymnázium. Potom začal študovať právo, začína prvá svetová vojna a Poláček odchádza z Prahy, vracia sa až po vojne.

Písať začal z existenčných dôvodov, pôsobil ako redaktor *Lidových novin* odkiaľ bol v roku 1939, pre svoj židovský pôvod, prepustený.

V roku 1943 bol zavretý v Terezíne a potom transportovaný do Osvienčimu, kde zomrel.

## Dielo
Patril k najvýznamnejším českým humoristom (často používal satiru aj sarkazmus), orientáciu v jeho diele komplikuje fakt, že niektoré jeho diela boli vydané pod menom niektorého z jeho priateľov.

Poláček sa snažil s humorom zobraziť *"malého človeka"* v každodennom živote, častým námetom jeho diel je ľudská malosť. Je tvorcom mnohých vtipných novotvarov napr.: *Ten mně může být ukradenej*.

* *Dům na předměstí* – 1928, hrdina policie si zakúpi v meste dom a tam terorizuje svojich nájomníkov. Poláček sa týmto ľuďom nielen vysmieva, ale zároveň varuje pred ich nebezpečnosťou.
* *Muži v ofsajdu* – tiež Muži v offsidu (1931), dej tohoto románu sa odohráva v prostredí futbalových klubov Viktorie Žižkov a Slavie Praha.
* *Hlavní přelíčení* – 1932
* *Hostinec U Kamenného stolu*
* *Michelup a motocykl*

Poláček chcel napísať pentalógiu, vo forme fresky zo života malomesta. Stihol napísat len štyri diely:
* *Okresní město* – 1936, ide o najrozsiahlejší Poláčkov román, ktorý sa odohráva v malom českom meste tesne pred prvou svetovou vojnou. Charakterizuje tu jednotlivé společenské vrstvy, upozorňuje na pretvárku, podliezavosť a faloš. Charakteristika je ironická až zosmiešňujúca, predovšetkým u vyšších vrstiev.
* *Hrdinové táhnou do boje* – 1936
* *Podzemní město* – 1937
* *Vyprodáno* – 1939
* *Bylo nás pět* – vyšlo po smrti, 1946. Príhody piatich malých chlapcov na dedine, kniha opäť zobrazuje problémy malomesta očami dieťata.

* *Židovské anekdoty* – ide o vtipy, ktoré zozbieral
* *Žurnalistický slovník*

* *Povídky pana Kočkodana* – 1922
* *Mariáš a jiné živnosti* – 1924
* *Povídky izraelského vyznání* – 1926
* *Život ve filmu* – 1927 fejetóny o ľuďoch okolo filmu
* *O humoru v životě a v umění* – 1928 – výber článkov a fejetónov
* *Hráči* – 1931
* *Metempsychóza čili stěhování duší* – 1936
* *Lidé před soudem* – 1938 fejetóny, eseje
* *Doktor Munory a jiní lidé* – výber fejetónov z rokov 1935–1939
* *Se žlutou hvězdou* – vlastný denník
* *Edudant a Francimor* – pre deti

### Filmové scenáre
* *Muži v offsidu*
* *Obrácení Ferdyše Pištory*
* *Dům na předměstí*

## Poznámka


## Referencie


## Iné projekty

Kategória:Narodenia v 1892
Kategória:Úmrtia v 1945
Kategória:Českí spisovatelia
Železnica v jaskyni Afon Čyc

right|thumb|Vozeň podzemnej dráhy

**Železnica v jaskyni Afon Čyc** alebo **v jaskyni Achali Atoni** je podzemná elektrická železnica (metro) v Jaskyni Achali Atoni/Afon Čyc (doslova "Nový Athos") v Abcházsku v Gruzínsku. Otvorená bola v roku 1975. Má dĺžku 1,3 km a 3 stanice. Vlak "Turist" bol postavený v Rige a má šesť vagónov, z čoho 5 je prístupných verejnosti, spolu prepraví 90 pasažierov. Rozchod koľají je 914 mm. Systém má dva vlaky, z ktorých však iba jeden sa používa a v roku 2005 bol zrekonštruovaný v Moskve. Metro má tri stanice: Anakopea, Apsny a vchod.

Kategória:Metrá
Thalassomedon

**Thalassomedon** (v preklade *vládca morí*) je vyhynutý rod dlhokrkého plesiosaura z čeľade Elasmosauridae ktorý žil pred 95 mil. rokov, v neskorej kriede. Zahŕňa 1 druh, ***Thalassomedon haningtoni.***

## Charakteristika
Thalassomedon bol dlhý  pričom polovicu dĺžky tela tvoril jeho dlhý krk vystúžený 63 stavcami. Jeho hlava dlhá  bola plná  dlhých zubov. Mal plutvy dlhé 1,5. Živil sa rybami, ktoré chytal pomocou dlhého krku a dlhých, ostrých zubov. Na mnohých jeho fosíliách sa v oblasi kde ležal žalúdok našli malé kamienky, podobne ako u Sauropodov. Pravdepodobne im slúžili na rozomletie potravy a ako záťaž pri potápaní. Vyskytoval sa na území dnešnej Severnej Ameriky.

Kategória:Elasmosauridae
Braunau am Inn

**Braunau am Inn** (po ) je okresné mesto v Hornom Rakúsku, na pravom brehu rieky Inn, ktorá na tomto mieste vytvára prirodzenú hranicu medzi Rakúskom a Nemeckom. Mesto leží  na západ od Linca a  na sever od Salzburgu. Braunau am Inn má 16 182 obyvateľov (2011). 

Celosvetovo je Braunau am Inn známy predovšetkým tým, že sa tu 20. apríla 1889 narodil Adolf Hitler. V roku 1989 starosta Gerhard Skiba dal postaviť pred Hitlerovým rodným domom pamätný kameň proti vojne a fašizmu. Od roku 1992 Spolok pre súčasné dejiny organizuje Braunauské dni súčasných dejín (*Braunauer Zeitgeschichte-Tage*) a od roku 1998 sa konajú ročné zrazy rakúskej Pamätnej služby (*Gedenkdienst*). V roku 2000 sa miestne noviny „Braunauer Rundschau“ chopili iniciatívy v zbieraní podpisov pod titulom „Braunau vydáva signál“.

## Zemepis
Braunau am Inn () leží v Innskej štvrti (*Innviertel*),  na východ od sútoku riek Inn a Salzach. Oproti, na nemeckej strane Innu, leží bavorské mesto Simbach am Inn. Veľkosť mesta sa udáva  od zo severu na juh a  z východu na západ, čo je  celkovej rozlohy. Z toho je 53% poľnohospodársky využitej a 16,2% zalesnenej.

## Erb
Farby mesta sú zelená a biela. Falcký lev v erbe symbolizuje dlhý vzťah s Bavorskom.

## Dejiny
*780 – prvá písomná zmienka od „*Rantesdorf*“ (Ranshofen)
*1120 – Braunau prvá písomná zmienka pod názvom „*Prounaw*“
*1260 – uznané mestské právo
*1380 – veľký požiar
*1439 – 1466 – stavba Kostola svätého Štefana
*1492 – položenie základného kameňa veže Kostola svätého Štefana, ktorá meria  a je jedna z najvyšších v Rakúsku
*1705 – *Oberländer Bauernaufstand*, Braunau je v rukách rebelov. Počas bavorskej revolúcie „*Sendlinger Mordweihnacht*“ zasadol výbor pre obranu krajiny v Braunau.
*1743 – obliehanie mesta pri vojne o dedičné právo
*1779 – Tešínský mier určil, že Innská štvrť, doteraz patriaca Bavorsku, bude pridelená Habsburskej monarchii a pričlenená k Hornému Rakúsku
*1810 – 1816 – Innská štvrť opäť pripojená k Bavorsku
*1816 – Innská štvrť sa s konečnou platnosťou stáva časťou Rakúska
*1874 – veľký požiar
*1889 – narodenie Adolfa Hitlera
*1938 – nemecká armáda vtrhla cez Braunau do Rakúska
*1939 – začiatok stavby „*Aluminiumwerke Ranshofen*“ (dnes AMAG)
*1989 – starosta Gerhard Skiba dal postaviť pred Hitlerovým rodným domom pamätný kameň proti vojne a fašizmu
*1992 – prvé Braunauské „*Zeitgeschichte Tage“ Unerwünschtes Erbe* = nechcené dedičstvo“
*2000 – podpisová akcia iniciovaná „*Braunauer Rundschau*“ – „*Braunau setzt ein Zeichen*“

## Pamiatky
náhľad|Protifašistický pamätník pred rodným domom Hitlera.<br/><center><div style="font-variant: small-caps">'''Za mier, slobodu <br/>a demokraciu.<br/> Už nikdy viac fašizmus. <br/>Milióny mŕtvych varujú.'''</div></center>

## Hospodárstvo
V hospodárstve dominuje priemysel a živnosť, kde je zamestnaných 58% obyvateľstva.
* geotermálna elektráreň (v spolupráci so Simbachom am Inn)
* Austria Alu Guss (AAG)
* Austria Metall AG (AMAG) amag.at
* Berner
* Innkristal
* Optimo

## Iné projekty

## Externé odkazy
* Oficiálna stránka

Kategória:Okresné mestá v Rakúsku
Kategória:Sídla na Inne
Miss Sarajevo

**„Miss Sarajevo“** je jediný singel z albumu *[[Original Soundtracks 1]]* skupiny U2, ktorý vydali pod pseudonymom Passangers. V skladbe hosťuje Luciano Pavarotti, ktorý spieva operné sólo. Skladba sa tiež objavila na kompilácií U2 *[[The Best of 1990-2000]]* a coververziu piesne nahral aj George Michael na albume *[[Songs from the Last Century]]*.

Kategória:Single skupiny U2
Kategória:Piesne skupiny U2
Kategória:Piesne z 1995
Kategória:Single z 1995
Inn

**Inn** (latinsky *Oenus*, rétorománsky *En*) je rieka v strednej Európe. Preteká územím Švajčiarska (kantón Graubünden), Rakúska (Tirolsko) a Nemecka (Bavorsko). Je to pravý prítok Dunaja, dlhý  a s povodím s rozlohou .

Inn prechádza tirolským Innsbruckom, ktorý po nej nesie svoje meno (doslova *innský most*). Medzi Rakúskom a Nemeckom tvorí prirodzenú hranicu. V bavorskom Passau sa vlieva do Dunaja. Zaujímavosťou je, že v Passau má Dunaj menší prietok ako Inn.

## Iné projekty


Kategória:Rieky vo Švajčiarsku
Kategória:Rieky v Nemecku
Kategória:Rieky v Rakúsku
Kategória:Geografia kantónu Graubünden
Kategória:Povodie Dunaja

Kategória:Rieky v Tirolsku
Tribeca

náhľad|Ulica Hudson Street
**Tribeca**, pôvodne písané **TriBeCa** (z ) je miestna časť Manhattanu v New Yorku v Spojených štátoch. Rozprestiera sa od Canal Street južne k Park Place a od rieky Hudson k Broadwayi. Kedysi to bola priemyselná zóna, neskôr prešla výraznou revitalizáciou. Sklady boli zrekonštruované na domy a vznikli nové byty, čím vznikla rôznorodá oblasť.

## Iné projekty

Kategória:Manhattan
Konekcionizmus

**Konekcionizmus** je behavioristická teória, psychologická koncepcia, ktorá vychádza z predpokladu závislosti správania sa (učenia) vyšších živočíchov a človeka na postupnom utváraní nervových spojov medzi podnetom, situáciou a zodpovedajúcou reakciou.

Prvý predstaviteľ konekcionizmu, E. L. Thorndike sa venoval otázkam učenia pomocou metódy pokusov a omylov a podľa jeho teórie sa učenie uskutočňuje zosilovaním a zoslabovaním spojov medzi situáciou a reakciami nervovej sústavy. 

B. F. Skinner zaviedol pojem operacionálne podmieňovanie, ktoré sa stalo východiskom programovaného vyučovabnia a motivačnej teórie pozitívneho posilnenia. 

## Zdroje
* Konekcionismus 

Kategória:Psychológia
Konica Minolta

thumb
**Konica Minolta Holdings, Incorporated** () je japonská technologická spoločnosť, ktorá má pobočky v 49 krajinách sveta. Je popredným výrobcom kancelárskej techniky a lídrom na trhu medzi poskytovateľmi produktov, služieb a riešení v oblasti tlače, dokumentov a ich spracovania. Špeciálny dôraz kladie na celkové riešenie tlače a správy dokumentov v kancelárskom a produkčnom prostredí.

 

Kategória:Podniky v Japonsku
Kategória:Fotografické podniky
Elektrický zvonec

thumb|Elektrický zvonček
**Elektrický zvonec** alebo **(elektrický) zvonček** je elektrické zariadenie meniace elektrickú energiu na zvuk. Zvuk je vytváraný rýchlymi údermi kladivka na rezonančnú kovovú časť (zvonec).

## Princíp
left|thumb|Schéma elektrického zvončeka
Po stlačení tlačidla (K) sa k elektromagnetickej cievke (E) dostane prúd zo zdroja (U). Pritiahnutím kotvy (A) sa zároveň preruší spínač (S) a tým aj prívod elektrického prúdu (U) do elektromagnetickej cievky (E). Prerušením prúdu (U) prestane jadro elektromagnetickej cievky (E) priťahovať kotvu (A) a kotva sa vďaka pružine vráti do pôvodnej polohy, čím sa znovu spojí (S) elektrický obvod, ktorý znovu privedie do elektromagnetickej cievky (E) prúd (U).

Tento cyklus prebieha dovtedy, kým je stlačené tlačidlo (K) a teda kým do elektrického obvodu prúdi elektrický prúd.
Niektoré elektrické zvonce udierajú v obidvoch krajných polohách do dvoch rezonátorov, ktoré môžu byť ladené v rozdielnych tóninách.

Elektrické zvonce, napojené na striedavý prúd nemusia využívať princíp odpojenia kontaktu pri údere kladivka. Kotva kmitá medzi dvoma pólmi jadra elektromagnetickej cievky v rytme frekvencie striedavého prúdu ktorým je napájaná.

## Súčasnosť
Tento typ signalizácie bol využívaný hlavne v starších telefónoch ako signalizácia prichádzajúceho hovoru, ako signalizácia prichádzajúcej návštevy pri vchodových dverách bytov, pre signalizáciu časových intervalov vyučovania na školách a pod. V súčasnosti je toto elektromechanické zvonenie nahrádzané generovanými tónmi, ktoré sú generované pomocou oscilátorov, prípadne prehrávaním digitálnych nahrávok zvukov (melódií) pomocou audiozariadení cez reproduktor.

## Iné projekty

Kategória:Elektrické prístroje
Kategória:Elektrotechnika
Kategória:Zvony